สวัสดีค่ะ หนูผ่าคลอดมาได้26วัน น้ำคาวปลาหนูหมดไปแล้ว แล้ววันนี้มีอาการเหมือนปวดท้องประจำเดือนร่วมมีเลือด แบบนี้ผิดปกติ อันตรายไหมคะ หนูให้นมลูกร่วมนมชงด้วยค่ะ
สวัสดีค่ะ หากผ่าคลอดมา 26 วัน น้ำคาวปลาได้หมดไปแล้ว ก็ถือว่าปกติดี ส่วนการที่ในวันนี้ มีปวดท้องและมีเลือดออกมา ก็น่าจะเป็นเลือดประจำเดือนได้ แนะนำควรสังเกตเลือดที่ออกไปก่อน หากออกไม่นานเกิน 7 วัน แล้วเมื่อเลือดหยุดไหลแล้ว ไม่มีอาการปวดท้องอีก เลือดดังกล่าวก็ถือเป็นประจำเดือนค่ะแต่หากเลือดออกนานเกิน 7 วัน หรือมีเลือดออมาเรื่อยๆ บ่อยๆ หรือมีปวดท้องน้อยต่อเนื่องแม้เลือดจะหยุดไหลไป ก็ไม่ใช่ลักษณะของประจำเดือน แต่อาจเกิดจากสาเหตุ เช่น มีมดลูกอักเสบ หรือหากมีการใช้ฝังยาคุมกำเนิด ฉีดยาคุมกำเนิด หรือทานยาคุมอยู่ ก็จะเป็นสาเหตุได้ค่ะ ซึ่งหากไม่ได้ใช้ฮอร์โมนคุมกำเนิดอยู่ แล้วยังมีอาการเลือดออกผิดปกติและปวดท้องต่อเนื่อง ก็ควรไปพบแพทย์เพื่อตรวจค่ะ